Torgrim Brage Dalsfyrste

Torgrim Brage Dalsfyrste
Torgrim Brage Dalsfyrste er en ung nordlending, sønn til Jarl av Dalsfyrstene, en av de fire store familiene som styrer Vargheim. Han vokste opp med stor vellstand rundt seg, og ble skolert og lærd som få. Som en rik og fager mann med gylden tunge og med et talent som skald, ble han svært populær i byen fra ung alder. Hans far, Jarl av Dalsfyrstene, fikk Torgrim trent opp av våpenmester Agnar i sverdkunsten.

Torgrim ble raskt kjent som livsnyter som spant spennende fabler og historier på lokale vertshus i selskap med mjøddrikkende borgere og lystpiker. På tross av hans høyere byrd, var han aldri særlig komfortabel i "høyere" selskap og familiens forretninger - for hans hjerte har alltid kallet på eventyr, frihet, musikk og livets gode gleder.

Under Storbrannen fant Torgrim ut at Dalsfyrstene stod bak stengingen av bymurene, og Ytterby ble offer for goblinenes vrede. Dette rystet Torgrims forhold til sin familie. Etter han gravde dypere i familiens historie og forretninger, viste det seg at dette bare var toppen av isberget.

For å trosse sin familie, og for å ta avstand fra den mørke siden av familien, gikk Grim (som han nå kaller seg) inn i vakta etter Storbrannen. Han vet han ikke kan avsløre disse sidene av familien, men gjør det han kan for å gjøre sinn del for Vargheim. I to år har Grim nå tjent i vakta, og bor i toppetasjen på Mjødstua Kro. Her er han godt likt, og behandles som et søsken av den gavmilde kro-eieren, Bjørg.

Få kjenner til at Torgrim sine musikalske talenter er knyttet til arkansk magiske evner som flyter i hans blod.